**ПРИКЉУЧЕЊЕ НЕЗАКОНИТО ИЗГРАЂЕНИХ ОБЈЕКАТА НА ИНФРАСТРУКТУРУ**

**15.09.-15.10.2023.**

***-упуство за запослене-***

**ПОРОДИЧНИ СТАМБЕНИ ОБЈЕКТИ**

* **породична кућа** је зграда намењена за становање и користи се за ту намену, а састоји се од највише два стана;
* **стамбена зграда** јесте зграда намењена за становање и користи се за ту намену, а састоји се од најмање три стана;

**ПОСЕБНИ ДЕЛОВИ ОБЈЕКТА-СТАНОВИ**

- **стан** је посебан део зграде који чини функционалну целину, састоји се од једне или више просторија намењених за становање и по правилу има засебан улаз, а може се налазити у породичној кући, стамбеној или стамбено пословној згради;

- стамбено-пословна зграда је зграда која се састоји од најмање једног стана и једног пословног простора;

* **Прикључење је могуће искључиво за власнике** породичних стамбених објеката и власнике посебних делова објекта-станова **који су изградњом, односно куповином трајно решавали своје стамбено питање**.
* Трајно решавање стамбеног питања јесте изградња или куповина објекта или посебних делова објекта – станова који се користи за становање под условом да власник и чланови његовог породичног домаћинства немају други објекат у власништву, који је предмет привременог прикључења.
* Прикључење је могуће само за један објекат, односно један стан истог власника који користи за становање.

**ЗАХТЕВ ПОДНОСИ:**

* **Власник породичног стамбеног објекта**
* **стамбена заједница -за власнике станова** **у стамбеним и стамбено пословним зградама за колективно становање**.Уз захтев се поред геодетског снимка и описа непокретности, достављају и захтеви власника станова, са доказима прописаним овом уредбом, за сваки појединачни стан. У случају да у објектима није формирана стамбена заједница, захтеве подносе власници станова.

**ПОДНОСИЛАЦ ЗАХТЕВА-ВЛАСНИК УЗ ЗАХТЕВ ДОСТАВЉА СЛЕДЕЋЕ ДОКАЗЕ:**

1. **доказ о постојећем завршеном објекту** (објекат који је завршен у конструктивном смислу, на коме су изведени завршни грађевинско-занатски радови и који се може користити за становање, као и део објекта који испуњава ове услове)

- Изјава власника оверена од стране јавног бележника, дата под кривичном и материјалном одговорношћу.

1. **доказ да је власник објекта**:

1) уговор о куповини или изградњи стана, односно породичне стамбене зграде;

2) уговор о куповини објекта у изградњи;

3) уговор о суинвестирању изградње објекта;

4) уговор о заједничкој изградњи;

5) уговор о поклону;

6) уговор са стамбеном заједницом о претварању заједничких просторија у стан или надзиђивању;

7) правноснажно решење о наслеђивању;

8) уговор о дугорочном стамбеном кредиту за куповину непокретности или непокретности у изградњи;

9) правноснажну судску пресуду;

10) другу исправу или одлуку надлежног органа којом се доказује право својине на непокретности.

1. **доказ да у власништву има само један објекат, односно стан за становање односно да он и чланови његовог породичног домаћинства немају други објекат за становање**

- Изјава власника оверена од стране јавног бележника, дата под кривичном и материјалном одговорношћу

1. **доказ да је покренут поступак озакоњења** (број предмета под којим се води поступка озакоњења)
2. ако се ради о објекту за који није покренут поступак озакоњења прилаже се **оверена изјава да је објекат изграђен (** опис објекта за привремено прикључење: намена објекта, површина, структура, изведени разводи унутрашњих инсталација и сл.) **и да се користи за становање**
3. **очитана лична карта**, односно копија личне карте која не садржи микроконтролер (чип) **власника и чланова његовог породичног домаћинства**
4. **геодетски снимак објекта**

* Ако је за објекат у поступку озакоњења достављен геодетски снимак, власник, односно стамбена заједница немају обавезу достављања геодетског снимка

1. Власник који нема пребивалиште у објекту који је предмет прикључења доставља оверену изјаву под кривичном и материјалном одговорношћу да ће се одмах по привременом прикључењу, са члановима породичног домаћинства, уселити у објекат.

***ОРГАН ПРИБАВЉА ПО СЛУЖБЕНОЈ ДУЖНОСТИ:***

* **податке о пребивалишту** **власника и чланова његовог породичног домаћинства који станују у објекту за који је поднет захтев** за привремено прикључење на инфраструктурну мрежу
* чланом породичног домаћинства сматрају се: супружник и ванбрачни партнер, њихова деца, рођена у браку или ван њега, усвојена или пасторчад, њихови родитељи и лица која су они дужни по закону да издржавају, а који станују у истом стану или породичној кући;

**ПОСТУПАЊА ОРГАНА НАКОН ПОДНОШЕЊА ЗАХТЕВА ЗА ПРИКЉУЧЕЊЕ**

Надлежни орган дужан је да у **року од 15 дана** од дана подношења уредног захтева **изда обавештење** о испуњености услова за привремено прикључење.

**Обавештење - испуњени правни услови**

* Ако постоје услови за привремено прикључење надлежни орган о томе **обавештава привредно друштво** (комунално предузеће).
* За објекат за који је покренут поступак озакоњења, надлежни орган привредном друштву уз обавештење о испуњености услова доставља и све расположиве доказе из списа предмета, потребне за утврђивање испуњености техничких услова (пројекат, Извештај о затеченом стању објекта, геодетски снимак и др.).

**Обавештење – нису испуњени правни услови**

* Ако надлежни орган утврди да нису испуњени правни услови прописани Уредбом о томе **обавештава власника**, односно стамбену заједницу
* У случају да је власник или стамбена заједница незадовољна обавештењем којим је утврђшено да нису испињени правни услови, **може поднети приговор у року од осам дана** од дана пријема обавештења министарству надлежном за послове грађевинарства.

**ОБАВЕЗЕ ОРГАНА:**

1. По добијању обавештења од привредног друштва о привременом прикључењу објекта на инфраструктурну мрежу надлежни орган **обавештава локалну пореску администрацију** да је незаконито изграђени објекат привремено прикључен на комуналну и осталу инфраструктуру, у циљу утврђивања пореза на имовину за незаконито изграђени објекат. Уз обавештење се доставља фотокопија документације приложена уз захтев.
2. **Евидентирање података** о:

* броју поднетих захтева за привремено прикључење,
* броју издатих обавештења о испуњености правних услова и
* броју извршених привремених прикључења.

Орган доставља Министарству сваког првог у месецу, за претходни месец, наведене податке.

**ПОСТУПАЊЕ ПРИВРЕДНОГ ДРУШТВА**

* По добијању обавештења о испуњености правних услова, привредно друштво утврђује испуњеност техничких услова за прикључење.
* У случају да су **испуњени технички услови** за привремено прикључење, привредно друштво врши привремено прикључење објекта на инфраструктурну мрежу, у складу са програмом пословања и рада тог привредног друштва и о томе **обавештава надлежни орган.**
* У случају да **нису** **испуњени технички услови** за привремено прикључење, привредно друштво о тој чињеници **обавештава власника и надлежни орган.**

По утврђивању испуњености техничких услова, привредно друштво:

* доноси акт о одобрењу за привремено прикључење,
* одређује накнаду за прикључење,
* врши изградњу прикључка и
* врши прикључење на дистрибутивну мрежу.

Привредно друштво од власника може тражити само доказ за испуњеност техничких услова, без доказа о решеним имовинско правним односима и доказа о статусу објекта.

Привремено прикључење траје до коначног утврђивања правног статуса објекта